**VICEPRESIDENCIA PRIMEIRA E CONSELLERÍA DE ECONOMÍA, EMPRESA E INNOVACIÓN XEFATURA TERRITORIAL** Rúa Vicente Ferrer, 215008 A Coruña



.

Dona/Don \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ con DNI. nº \_\_\_\_\_\_\_\_\_\_\_\_\_\_\_\_\_\_, con enderezo en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, municipio de \_\_\_\_\_\_\_\_\_\_\_\_\_\_\_, provincia\_\_\_\_\_\_\_\_\_\_\_\_\_\_\_\_ e tfno\_\_\_\_\_\_\_\_\_\_\_\_\_\_\_\_\_\_\_\_\_.

**EXPÓN:**

Á vista do ACORDO citado polo que se somete a información pública a autorización administrativa previa, á construción, estudo de impacto ambiental (EIA) e proxecto de interese autonómico (PIA) do proxecto do parque eólico Soesto, nos concellos de Laxe e Vimianzo (A Coruña) por medio do presente escrito realiza as seguintes

 **ALEGACIÓNS:**

 **I.-O CONTEXTO E A LOCALIZACIÓN DO PROXECTO DO PE SOESTO SUPÓN UN**

**ATENTADO Á PAISAXE E A UNHA EXTRAORDINARIA FORMACIÓN GEOLÓGICA:**

**“PENEDOS DE PASARELA E TRABA”**

O grao de saturación eólica do territorio non considera os valores do litoral nin a participación da veciñanza na determinación dos obxectivos de calidade paisaxística dun territorio.

A afección desta saturación de eólicos sobre os espazos da Rede Natura 2000 e a necesaria coherencia da mesma é moi preocupante dado que non se garante a conectividade ecolóxica dos ecosistemas nin a necesaria coherencia da Rede.

O PE Soesto sitúase na unidade paisaxística dos Penedos, que compre preservar dado que dita paisaxe constitúe un enorme potencial como parque natural e como recurso económico cara ao desenvolvemento futuro dos municipios circundantes.

**II.-IMPOSIBILIDADE DE ACCESO AO PROXECTO DA LIÑA DE EVACUACIÓN DO PARQUE EÓLICO SOESTO**

Este proxecto non se somete a exposición pública pese a formar parque das infraestruturas do proxecto eólico Soesto. Tampouco existe referencia algunha ao mesmo na páxina de transparencia da VICEPRESIDENCIA PRIMEIRA E CONSELLERÍA DE ECONOMÍA, EMPRESA E INNOVACIÓN. Non se atopa referencia algunha á documentación ambiental do proxecto eólico.

Subtraer da participación pública (Convenio de Aarhus, no artigo 45 da Constitución española e na Lei 27/2006, do 18 de xullo, pola que se regulan os dereitos de acceso á información, de participación pública e de acceso á xustiza en materia de medio ambiente (incorpora as Directivas 2003/4/CE e 2003/35/CE)) priva da avaliación por parte da cidadanía e veciñanza de determinadas infraestruturas, polo mero feito de ser compartidas e é unha violación severa da lei e dos dereitos fundamentais do ser humano, xa que está a impedir e obstaculizar a avaliación global, sumativa e sinérxica dos impactos ambientais do conxunto das infraestruturas do proxecto industrial.

  **III.- NON SE SOMETE A EXPOSICIÓN PÚBLICA A RELACIÓN DE BENS E DEREITOS**

**AFECTADOS (RBDA)**

As persoas afectadas, ao non publicarse a RBDA, descoñecen tal situación polo que se limita o seu dereito de participación na avaliación ambiental dos impactos do proxecto do parque eólico Soesto.

**IV.- FRAGMENTACIÓN EN PROXECTOS INDEPENDENTES DO QUE SERÍA UN ÚNICO PLAN INDUSTRIAL EÓLICO PARA A MESMA ÁREA XEOGRÁFICA:**

A pesar de que o PE Soesto e as súas liñas de evacuación son parte das infraestruturas de evacuación do SET “Monte Chan“ substráese da información pública co que se está a privar á cidadanía afectada e ao público da súa consulta e avaliación dos impactos ambientais vulnerándose a Lei 21/2013, de 9 de decembro de avaliación ambiental e a Lei 24/2013, do 26 de decembro, do Sector Eléctrico.

Estamos a falar dun continxente de parques eólicos que configuran un plan eólico industrial que prevé industrializar unha determinada área xeográfica, e que debera ser avaliado aos efectos ambientais no seu conxunto, facilitando e permitindo a participación da veciñanza no estudo e avaliación global dos impactos da totalidade dos parques e infraestruturas. Estase a facer un uso perverso da normativa ambiental a través da división artificiosa de pequenos proxectos eólicos co fin de minimizar a globalidade dos impactos ambientais sobre a mesma área xeográfica. Cómpre indicar que o Convenio europeo da Paisaxe indica a importancia da participación da cidadanía con respecto ás Paisaxes. Os obxectivos de calidade paisaxística debería determinalos a Administración en base ás aspiracións da veciñanza, (recollidas por unha consultoria, nunhas xornadas de participación celebradas o pasado verán nos concellos de Vimianzo e Laxe). Parece ser que esas xornadas cumpriron un único obxectivo: cubrir o expediente, sen ánimo de ser consideradas as conclusións aportadas. Parece ser que a administración considera somentes as aspiracións dunha mercantil promotora, pois é o que se está a facer na práctica.

**V.- UN PARQUE EÓLICO A MENOS DE 500 METROS DA LIÑA DO LITORAL. AFECCIÓN SEVERA Ó ECOSISTEMA FORMADO POLO VAL E A LAGOA DE TRABA E Á REDE NATURA 2000 ASÍ COMO Á NECESARIA COHERENCIA DESTES ESPAZOS.**

Ignóranse os **DANOS AMBIENTAIS** irreversibles pola presenza de aeroxeradores e infraestructuras asociadase o que significan as figuras de protecciónque ostenta a área xeográfica afectada **Costa da Morte Código ZEC** ES1110005:

• Zonas de Especial Protección dos Valores Naturais ”Costa da Morte”, de 11.809 ha e “Costa da Morte (Norte)” de 7.962 ha.

• Zona de Especial Protección para as Aves ZEPA ES0000176 "Costa da Morte (Norte)", 7.962 ha.

A área correspondese parcialmente coa IBA 004 Costa da Morte (Norte), incluida no inventario de SEO/BirdLife (1998).

 **VI.- IMPACTOS SOBRE A SAÚDE HUMANA E O BENESTAR**

A mercantil promotora indica distancias aproximadas do parque aos núcleos, pero estas distancias son incertas, dado que non se somete a exposición pública a Relación de Bens e Dereitos Afectados

Os nucleos rurais de SOESTO ST-02 820 metros e BOAÑO ST-02 1.080 metros.

A distancia a estrada máis próxima por parte do aeroxerador ST-02 é de 0,92 km (estrada AC-433) e a distancia ao aeroxerador do parque eólico máis próximo é de 0,65 km.

Os campos electromagnéticos de frecuencia extremadamente baixa, xerados tanto nas liñas de transporte como nos transformadores eléctricos instalados nas subestacións eléctricas, poderían causar enfermidades graves, patoloxías producidas polo ruído, a contaminación lumínica, as ondas sónicas de baixa frecuencia e as ondas electromagnéticas. Compre **aplicar o Principio de Precaución** pola falta de información sobre a seguridade da inocuidade do proyecto que se está a autorizar**.**

**VII.- VULNERACIÓN FLAGRANTE DA LEI 7/2012, DE 28 DE XUÑO DE MONTES**

**DEGALICIA. ELIMINACIÓN DA MULTIFUNCIONALIDADE DO MONTE.**

O uso forestal e a funcionalidade actual dos montes afectados polo proxecto do parque eólico SOESTO e a súas infraestruturas asociadas de evacuación (obxecto dun proxecto independente), PREVALECEN sobre o uso previsto no proxecto eólico citado e RESULTA INCOMPATIBLE a actual utilidade e funcionalidade dos montes cos usos eólicos previstos.

**VIII.- PREXUIZOS SIGNIFICATIVOS E DANOS IRREVERSIBLES PARA OS HÁBITATS**

**PRIORITARIOS E DE INTERÉS COMUNITARIO:**

Destacar a ausencia da valoración dos impactos sinérxicos e aditivos do conxunto das infraestruturas eólicas presentes nesta área xeográfica . Este proxecto fragmenta excesivamente os hábitats xerando “illas biolóxicas” e non garante a necesaria conectividade ecolóxica, elimina de forma irreversible unha parte importante destes hábitats vulnerando de forma flagrante a normativa que obriga a súa preservación. O proxecto elimina de forma irreversible unha parte importante dos hábitats vulnerando a normativa que obriga a súa preservación.

Cómpre ter en conta que a lonxitude das pistas internas acada preto dos 2 km (1.948 metros, todos de nova construción), ocupando unha superficie de 18.289 m2. Ademais a lonxitude das gabias acada os 5.480 metros (case 6 km) ocupando unha superficie de 2.192 m2. As plataformas acadan un total de 22.037 m2 e a superficie de voo por cada aeroxenerador é de 14.439,00 m2.

Ao anterior hai que engadir os impactos derivados do conxunto dos parques eólicos que configuran o Plan industrial eólico do Clúster empresarial: estación eólica Monte Chan, estación eólica Pena dos Mouros, proxecto da LAT de evacuación, entre outros.

No EIA non existe unha caracterización estrutural dos afloramentos rochosos e dos rochedos afectados polas infraestruturas do proxecto. Valga como exemplo **a cimentación e plataforma do aeroxerador ST-01** e outras presentes na poligonal do proxecto. Esta ausencia de caracterización estrutural xeolóxica e biótica impide o seu tratamento como elemento que conforma unha determinada biodiversidad e conexión ecolóxica.

En canto á flora, no CGEA recóllense tanto a especie Isoetes fluitans, catalogada como en perigo de extinción, como as especies Dryopteris aemula e Dryopteris guanchicarecollidas, recoñecidas como vulnerables.

As Liñas Eléctricas proxectadas sitúanse en área de presenza potencial Plan de recuperación do Escribano palustre ( Emberiza schoeniclus L. subsp. lusitanica Steinbacher) en Galicia.

Este parque eólico afecta á escribenta das canaveiras presente nas charcas e brañas cuxo perímetro están sen determinar e da que unicamente aparece nunha representación gráfica e fica por tanto o seu perímetro de zonificación ás expensas das avaliacións que realicen as mercantís promotoras eólicas.

En cumprimento da Directiva 2009/147/CE do Parlamento europeo e do Consello do 30 de novembro de 2009 relativa á conservación das aves silvestres e o Decreto 75/2013, do 10 de maio refírese no Anexo IV ao calendario de actuacións e cómpre que a Dirección Xeral de Planificación Enerxética de Recursos Naturais proceda á suspensión das avaliacións ambientais de todos aqueles proxectos industrias eólicos, plans e programas que poidan afectar á conservación da especie en tanto en canto non se proceda á determinación dos perímetros de protección dos humidais que constitúen o hábitat potencial desta ave en perigo de extinción e se garanta a conservación da especie e dos seus hábitats nun estado de conservación favorable.

Destaca polo seu interese e por ser unha especie propia dos hábitats afectados pola implantación do PE o *Circus pygargus* con presenza documentada na zona, e que está catalogada como vulnerable no Catálogo Galego de Especies Ameazadas. Tamén distintas especies de aves rapaces planadoras entre as que destacamos o aguia culebrera *Circaetus gallicus*, cuxos hábitos de voo fana susceptible de chocar cos aeroxeradores.

Respecto á fauna inventariada existen varias especies incluídas no CGEA: 13 coa categoría de vulnerable. Anfibios, aves e mamíferos e ata 9 en perigo de extinción (entre as que se atopan o invertebrado *Margaritifera margaritifera*, as aves *Milvus milvus*, *Anas crecca*, *Gallinago gallinago* ou *Burhinus oedicnemus*.).

En conclusión: **coa aprobación deste proxecto estase a sacrificar a biodiversidade, a saúde medioambiental e o futuro socioeconómico da contorna de Laxe en aras do lobby enerxético e da implantación masiva de estacións eólicas coa conivencia do órgano substantivo da Xunta de Galicia.**

 **.................., a ...... de outubro de 2022.**